विगतमा लोकसेवा आयोगको परीक्षा प्रणालीबारे मधेसमा खासै जानकारी नभएका कारण अप्राविधिक शिक्षा हासिल गरेका तथा आयोगको परीक्षा उत्तीर्ण गर्न सक्ने क्षमता भएका अधिकांश जनशक्तिहरू घरायसी तथा वैदेशिक कामदार भएर जीवन व्यतित गरिरहेको अवस्था छ । कतिपयको घरायसी समस्या तथा कमजोर आर्थिक अवस्थाका कारण पूँजी अभावमा व्यापार, व्यवसाय पनि संचालन गर्न नसकेर बेरोजगारी जीवन व्यतित गरिरहेको उदाहरण पनि छ ।
